b'\n_START_ARTICLE_\n\xc5\xa0koda za zdravje, \xc4\x8de se ljudje prepirajo\n_START_SECTION_\nUvod\n_START_PARAGRAPH_\nPovest \xc5\xa0koda za zdravje, \xc4\x8de se ljudje prepirajo, je uvod v celotno zbirko. S to povestjo bralcem pove, zakaj se je sploh odlo\xc4\x8dil oditi v Mursko \xc5\xa1umo, v logarnico.\n_START_SECTION_\nInterpretacija\n_START_PARAGRAPH_\nZa\xc4\x8delo se je, ko je pri\xc5\xa1el iz slu\xc5\xbebe. Pri\xc4\x8dakala ga je \xc5\xbeena Nata\xc5\xa1a in takoj videla, da ni vse vredu z njim. Marko je opazil, da je slabe volje, kajti sprejela ga je zelo hladno. Br\xc5\xbe mu je postavila kosilo na mizo in mol\xc4\x8dala. Sku\xc5\xa1al je premostiti napetost in za\xc4\x8del govoriti o novicah iz slu\xc5\xbebe. Nata\xc5\xa1a ga ni pozorno poslu\xc5\xa1ala saj je mol\xc4\x8dala in bilo je videti, da ji ni do pogovora. Ampak Marko jo je hotel spraviti v bolj\xc5\xa1o voljo, zato je \xc5\xa1e posku\xc5\xa1al in ji povedal \xc5\xa1e ve\xc4\x8d novic iz slu\xc5\xbebe. Potem pa ga je Nata\xc5\xa1a prekinila in mu resno rekla, da mora k zdravniku. Marko jo je ubogal in je \xc5\xa1el \xc5\xa1e tisto popoldne v ambulanto. Ko se je vrnil, je bil potrt, kajti zdravnik mu je povedal, da je zelo bolan in da potrebuje popoln mir. Odlo\xc4\x8dil se je, da gresta nekam iz Ljubljane. Vendar pa Nata\xc5\xa1a ni bila za to, da bi \xc5\xa1la z njim, kajti potreboval je mir. Predlagala mu je naj sam odide v Mursko \xc5\xa1umo, saj ga je Franc \xc5\xbee ve\xc4\x8dkrat povabil. Seveda mu ni bilo v\xc5\xa1e\xc4\x8d, da mora oditi sam, vendar se je vdal in ji obljubil, da ji bo pisal vsak dan in ji poro\xc4\x8dal, kaj je novega v logarnici. Obljubil ji je, da se bo vrnil spo\xc4\x8di in predvsem zdrav.'